Opið hús verður í félagsaðstöðu ÍRA í Skeljanesi , fimmtudaginn 23. janúar . Góður félagsskapur , nýjustu tímaritin , kaffi , te og meðlæti . QSL stjóri tæmir pósthólfið á miðvikudag og flokkar innkomin kort fyrir opnun á fimmtudagskvöld . TF 3 JB kemur með „ Knarrevik “ hillueiningu frá IKEA sem verður til sýnis á staðnum . Stjórn ÍRA . Hillueiningin „ Knarrevik “ sparar mikið pláss á skrifborðinu og hýsir auðveldlega ICOM IC - 7410 HF stöð , SteppIR SDA 100 stýrikassa , ICOM PS - 300 aflgjafi , DAIWA CN - 801 HP sambyggðan standbylgju - og aflmæli og Palstar SP3 kassahátalara . Á borðinu er ETM - 4C C-MOS rafmagnsmorslykill frá DJ 2 BW . Hillueiningin var keypt í IKEA á 1690 krónur ( ath. ekki útsöluverð ) . Ljósmynd : TF 3 JB . Góð mæting var í Skeljanes fimmtudaginn 16. janúar . QSL stjóri hafði flokkað kort í hólfin úr sendingum erlendis frá og félagar komu með á staðinn áhugaverðan búnað sem var til sýnis , auk þess sem félaginu voru færðar góðar gjafir . Ari Þórólfur Jóhannesson , TF 1A , sýndi nýja 50W FM VHF / UHF stöð frá Vero Telecom ( VGC ) af gerðinni VR-N 7500 með APRS . Óvanaleg stöð , því hún er „ andlitslaus “ og er stýrt frá snjallsíma ( með „ bluetooth “ ) eða Android spjaldtölvu og er forrituð þráðlaust . Hann kom líka með bílnet fyrir 160 metrana frá AM PRO og Watson Multiranger - 9 bílnet , sem er fyrir 80 , 40 , 20 , 15 , 10 , 6 , 2M , 70 CM og flugvélabandið . Kristján Benediktsson , TF 3 KB , kom með eintak af nýjustu ARRL handbókinni 2020 . Þetta er 97. útgáfa , en handbókin kom fyrst út árið 1926 . Nýja handbókin er 1280 blaðsíður í stóru broti . Kristján sagði , að bókin væri einnig boðin í sex bóka formi sem kostar þá 10 dollurum meira , en handbókin sjálf kostar 49.95 dollara . Félaginu bárust ennfremur tvær gjafir . Annars vegar , vandaður hægindastóll úr formuðu birkilímtré í fjaðrandi grind . Áklæði er svarbrúnt . Stóllinn kemur í góðar þarfir og var strax fundinn staður í fundarsal . Gefandi er Ari Þórólfur Jóhannesson , TF 1A . Þá barst félaginu upptaka á geisladiski af síðustu sendingunni sem fram fór á morsi á 500 kHz frá Gufunes radíói þann 1. febrúar 1999 , þegar sendingar voru lagðar niður á þeirri tíðni . Ólafur K. Björnsson loftskeytamaður sendi skeytið , sbr. meðfylgjandi ljósmynd . Það var Sigurður Harðarson , TF 3 WS , sem gaf félaginu upptökuna . Hann útbjó einnig upplýsingablaðið með ljósmyndinni af Ólafi . Bestu þakkir til Ara og Sigurðar fyrir góðar gjafir . Alls mættu 27 félagar og 1 gestur í Skeljanes þetta ágæta fimmtudagskvöld . VHF / UHF bílstöðin frá kínverska framleiðandanum Vero Telecom ( VGC ) er af gerðinni VR-N 7500 . Hún er fyrirferðarlítil og fær góða dóma . Verðið er hagkvæmt eða um 160 dollarar á innkaupsverði . ARRL handbókin 2020 er mikið rit ( 1280 blaðsíður ) og henni var mikið flett í Skeljanesi á fimmtudagskvöldið . Nýi hægindastóllinn kominn á sinn stað í salnum . Ekki amarlegt að fá sér sæti og fletta bók eða tímariti . Mynd af gjöf Sigurðar Harðarsonar TF 3 WS . Minning sögulegs eðlis frá 1. febrúar 1999 . Ljósmyndir : Jónas Bjarnason TF 3 JB . Opið hús verður í félagsaðstöðu ÍRA í Skeljanesi , fimmtudaginn 16. janúar . Góður félagsskapur , nýjustu tímaritin , kaffi , te og meðlæti . Mathías , TF 3 MH , QSL stjóri , tæmir pósthólfið á miðvikudag og flokkar innkomnar QSL sendingar fyrir opnun á fimmtudagskvöld . Stjórn ÍRA . Úr félagsstarfinu . Frá laugardagsopnun í Skeljanesi 25. maí ( 2019 ) . Á mynd : Gísli G. Ófeigsson TF 3G , Ari Þórólfur Jóhannesson TF 1A og Sigurður Benediktsson TF 5 SLN . Ari kynnti þennan laugardag hve auðvelt er að taka á móti merkjum frá EsHailSat / OSCAR 100 gervihnettinum . Ódýrasta fáanlega viðtækið ( RTL SDR ) var tengt og voru menn sammála um að merki væru jafnvel skýrari frá honum en frá viðtæki yfir netið . Notað var „ SDR Console “ forritið sem radíóamatörum býðst frítt á netinu og getur jafnframt notast sem sendiforrit ( með aukabúnaði ) . Ari sýndi einnig SDR PLUTO sem er sendiviðtæki fyrir 60 - 6000 MHz og tekur allar tegundir mótunar . Þegar PLUTO er notaður þarf t.d. ekki „ transverter “ sem aukabúnað . Ljósmynd : TF 3 JB . Um páskana verða hinar árlegu “ Nordics on the air ” ungmennabúðir radíóamatöra haldnar 10. - 13. apríl 2020 . Við bjóðum ungmennum frá öllum Norðurlöndunum að taka þátt ! Helgin verður smekkfull af skemmtilegri dagskrá . Ég var eini Íslendingurinn sem fór á seinasta ári og eignaðist mjög góða vini frá hinum Norðurlöndunum . Það eina sem mér þótti leiðinlegt var að ég þurfti að fara heim . Hvað gerum við ? Dagskráin snýst helst um eða tengist radíó amatörstarfi á einn eða annan hátt . Við kynnum nýliða fyrir áhugamálinu en það verður líka dagskrá fyrir lengra komna . Það verður hið vel þekkta “ Alþjóðakvöld ” þar sem allir koma með góðgæti frá sínu eigin landi og allir þátttakendur fá tækifæri til að fara í loftið á LA 1 YOTA ; með eða án aðstoðar frá reyndari leyfishafa ( ef þess er óskað ) . Hvar ? Helgin fer fram á Camp Killingen , Killingsholmen , sem er lítil eyja suðvestur af Ósló . Tjaldbúðirnar ( verðum samt innanhúss ) eru á sunnanverðri eyjunni , þar sem við verðum meira og minna út af fyrir okkur , umkringd náttúrunni . Við viljum fá þig ! NOTA eru ungmennabúðir fyrir ungmenni , skipulagt af ungmennum og ykkur er öllum boðið að taka þátt . Ef þú hefur áhuga á að hitta önnur ungmenni sem hafa áhuga á því að fikta með tæki og tól , að tala í talstöðvar , vita hvernig neyðarfjarskipti eða internetið virkar , jafnvel sjónvarpsútsendingar og hvernig símar tala saman í gegnum bæði gervihnetti og símamöstur , eða bara hvernig á að byggja sinn eigin búnað , prufa hann , læra hvernig morskóði virkar og af hverju hann var notaður o.fl. – -þá ENDILEGA sæktu um og taktu þátt ! Ég vil fá sem flesta Íslendinga með mér ! Markmiðið með þessu er að virkja ungmenni í áhugamálinu og fá þá til að kynna sér það betur heimafyrir og jafnvel kynnast fleiri ungmennum sem þau geta … nördast með . ATH : ÞAÐ ÞARF EKKI að hafa amatörleyfi til að taka þátt og sækja um , við viljum bara að þú hafir metnað fyrir áhugamálinu og viljir kynna þér það betur ! Umsóknarferli í gegnum landsfélag IARU Svæðis 1 IARU ( samtök landsfélaga radíóamatöra á Svæði 1 ) er styrktaraðili þessara búða og skilgreinir ungmenni sem fólk á aldrinum 15 - 26 ára , undanþágur eru – og hafa verið gerðar – fyrir þátttakendur sem hafa ekki komið áður , t.d. fyrir þátttakendur sem eru nýir í áhugamálinu og frá smærri landsfélögun eins og ÍRA . Ég sjálf er 28 ára og fór í fyrsta skipti 27 ára . En það hafa verið krakkar allt niður í 13 ára að taka þátt . Það er eitthvað fyrir alla . Þeir sem hafa áhuga á að sækja um þurfa að senda umsóknir í gegnum ungmennafulltrúa ÍRA á ira@ira.is . Tekið er á móti umsóknum frá 9. janúar til 9. Febrúar . Fjöldi þátttakenda er takmarkaður þannig að best er að sækja um sem fyrst . Ef þú ert ekki félagi í ÍRA skaltu taka það fram í tölvupóstinum og við kippum því í liðinn . Gjöld og frekari upplýsingar Það er táknrænt þáttökugjald upp á 20 evrur / 200 NOK fyrir fullt fæði og gistingu . Frekari upplýsingar verða sendar til þátttakenda rétt eftir umsóknarfrestinum lýkur . 73 og vonumst til að sjá ykkur í Noregi í apríl ! Elín Sigurðardóttir , TF 2 EQ , ungmennafulltrúi ÍRA.The Nordic NOTA organizing team Heimildin er veitt með fullu samþykki Vaktstöðvar siglinga sem hefur heimild til notkunar nokkurra tíðna á þessu tíðnisviði . Um þessa notkun gilda sömu kröfur og gilda fyrir tíðnisviðið 1810 - 1850 kHz í reglugerð , en aukin skilyrði Póst - og fjarskiptastofnunar eru eftirfarandi : ( a ) Heimildin er einvörðungu veitt þann tíma sem tilgreindar alþjóðlegar keppnir radíóamatöra standa yfir ( sjá að ofan ) ; ( b ) G-leyfishafar hafa heimild til að nota fullt afl , allt að 1kW . N-leyfishafar njóta sömu tíðniréttinda , en aflheimild þeirra miðast við mest 10W . Leyfishafar skulu sækja sérstaklega um heimild til PFS á hrh@pfs.is eða pfs@pfs.is eins og áður . Opið hús verður í félagsaðstöðu ÍRA í Skeljanesi , fimmtudaginn 9. janúar . Góður félagsskapur , nýjustu tímaritin , kaffi , te og meðlæti . QSL stjóri félagsins tæmir pósthólfið á miðvikudag , flokkar innkomnar QSL sendingar og gerir klár fyrir opnun á fimmtudagskvöld . Þá ætlar Wilhelm Sigurðsson , TF 3 AWS , að koma með Zastone Z 218 25W 2M / 70 CM bílstöðina sína og hafa til sýnis yfir kaffinu . Stjórn ÍRA . Wilhelm Sigurðsson TF 3 AWS heldur á Zastone Z - 218 25W bílstöðinni fyrir 2M / 70 CM böndin . Myndin var tekin þegar hann kom með stöðina í Skeljanes . Eftir það hafa menn verið að spyrjast fyrir um tækið og þar sem hann áformar að setja stöðina í vinnubílinn gefst tækifæri á fimmtudagskvöld að skoða gripinn . Með Wilhelm á myndinni eruþeir Jón Guðmundsson TF 3 LM og Ari Þórólfur Jóhannesson TF 1A . LJósmynd : TF 3 JB . Jólakaffi ÍRA 2019 var haldið í félagsaðstöðunni fimmtudaginn 19. desember og var það síðasta opnunarkvöld okkar í Skeljanesi á þessu ári . Félagsaðstaðan opnar næst fimmtudaginn 9. janúar 2020 . Í boði var rjómaterta frá Reyni bakara í Kópavogi , stundum kennd við Hressingarskálann í Reykjavík . Brauðterta með rækjusalati frá veisluþjónustu Jóa Fel , hátíðakleinur frá Kökugerð HP á Selfossi , hvít jólaterta og brún jólaterta frá tertugalleríi Myllunnar , jólasmákökur með súkkulaðibitum frá Kökum og tertum ; 17 sortum , Göteborgs jólapiparkökur , danskar rommkúlur frá Danish Bakery , piperkökuhringur og smáhringir ( kleinuhringir ) frá Bakarí Sandholt og súkkulaðirúlluterta frá Meyers Bageri í Kaupmannahöfn . Kvöldið heppnaðist vel . Alls mættu 32 félagsmenn og 2 gestir í Skeljanes þetta veðurstillta og fagra vetrarkvöld í vesturbænum í Reykjavík . Stjórn ÍRA . Skeljanesi 19. desember . Mynd frá árlegu jólakaffi ÍRAsem hófst stundvíslega kl. 20:00 . Alltaf hressir . Óðinn Þór Hallgrímsson TF 2 MSN , Georg Kulp TF 3 GZ og Mathías Hagvaag TF 3 MH.Sigurbjörn Þór Bjarnason TF 3 SB , Höskuldur Elíasson TF 3 RF og Ágúst H. Bjarnason TF 3 OM.Sigurður Kolbeinsson TF 3 - 066 ( fremst til vinstri ) , Hrafnkell Sigurðsson TF 8 KY , Ársæll Óskarsson TF 3 AO , Georg Magnússon TF 2 LL , Bjarni Sverrisson TF 3 GB , Wilhelm Sigurðsson TF 3 AWS , Benedikt Sveinsson TF 3T og Jón Björnsson TF 3 PW ( lengst til hægri ) . Elín Sigurðardóttir TF 2 EQ og Ari Þórólfur Jóhannesson TF 1A . Þorvaldur Bjarnason TF 3 TB , Bendikt Sveinsson TF 3T og Baldur Þorgilsson TF 3 BP.Heimir Konráðsson TF 1 EIN ( fjær ) , Baldvin Þórarinsson TF 3 - 033 , Óskar Sverrisson TF 3 DC og Ari Þórólur Jóhannesson TF 1A . Wilhelm Sigurðsson TF 3 AWS , Björn Þór Hrafnkelsson TF 8 TY , Mathías Hagvaag TF 3 MH , Hrafnkell Sigurðsson TF 8 KY , Óðinn Þór Hallgrímsson TF 2 MSN og Vilhjálmur Í. Sigurjónson TF 3 VS.Björgvin Víglundsson TF 3 BOI , Eiður Kristinn Magnússon TF 3 - 071 , Ari Þórólfur Jóhannesson TF 1A og Jón Björnsson TF 3 PW.Bjarni Sverrisson TF 3 GB , Kristján Benediktsson TF 3 KB , Baldvin Þórarinsson TF 3 - 033 og Þorvaldur Bjarnason TF 3 TB . Myndir : TF 3 JB . Elín Sigurðardóttir , TF 2 EQ , setti TF 3 YOTA í loftið frá fjarskiptaherbegi TF 3 IRA í Skeljanesi 19. desember . Fyrst á 14 MHz og þegar skilyrði hurfu á því bandi skipti hún yfir á gervihnattastöð félagsins til fjarskipta um Es’hail / Oscar 100 gervitunglið . Ari Þórólfur Jóhannesson , TF 1A , VHF stjóri félagsins , aðstoðaði Elínu og birti m.a. skemmtilegt myndskeið af fjarskiptunum á Facebook . YOTA verkefnið hófst í fyrra ( 2018 ) og verður starfrækt í desember ár hvert . Það er hugsað til að auka áhuga ungs fólks á amatör radíói . Verkefnið er á vegum IARU Svæðis 1 og eru öll landsfélög radíóamatöra innan Svæðisins þátttakendur ( auk landsfélaga á Svæðum 2 og 3 ) . Elín Sigurðardóttir , TF 2 EQ , er ungmennafulltrúi félagsins og YOTA verkefnisstjóri ásamt Árna Frey Rúnarssyni , TF 8 RN. Þau áforma að virkja kallmerkið á sem flestum HF böndum ( eftir skilyrðum ) út mánuðinn , auk sambanda um OSCAR - 100 gervitunglið . Elín Sigurðardóttir TF 2 EQ við hljóðnemann á TF 3 YOTA í sambandi um Es’hail / Oscar 100 gervitunglið . Ljósmynd : TF 3 JB .